作者：无名氏
词牌/韵律：六州

paragraphs: 承景运，天子奉明堂。
玉烛应，金飚动，万宝盈箱。
严法驾、天路龙骧。
采仗迎祥。
日色动扶桑。
款清庙、我诚将。
回御八鸾锵。
於皇仁孝，祖宗来顾，熙于四极，令问载无疆。
躬严配、笙镛奏凤来翔。
瑞烟起，浮帝衮，玉步间天香。
升重宇、壁玉华光。
桂流觞。
神虞夕照熉黄。
九霄鸣佩下清厢。
齐拱太微傍。
群心同愿，长临路寝，三年讲礼，显祀文王。